**J e l e n t é s  
Salföld Község Önkormányzata Képviselő-testületének  
2019. február 11-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

**77/2018. (XI. 22.) HATÁROZATA**

***Tapolca Környéki Önkormányzati Társulás Társulási Megállapodás módosításáról***

Salföld Község Önkormányzata Képviselő-testülete

1. Lesencetomaj Községnek a Tapolca Környéki Önkormányzati Társulásból 2018. december 31. napjával történő kilépését tudomásul veszi. A kilépéssel kapcsolatban a Társulási Megállapodás és annak 1. melléklete módosítására vonatkozó javaslatot a mellékelt tartalommal elfogadja.
2. felkéri Fábián Gusztáv polgármestert, hogy a Társulási Megállapodás módosítását elfogadó képviselő-testületi határozatot küldje meg a Tapolca Környéki Önkormányzati Társulás elnökének további intézkedés végett.
3. felhatalmazza Fábián Gusztáv polgármestert, hogy a módosított Társulási Megállapodást az önkormányzat képviseletében írja alá.

***Felelős:*** Fábián Gusztáv, polgármester

***Határidő:*** 2018. november 23.

**Társulás döntésről értesítve**

**78/2018. (XI. 22.) HATÁROZATA**

***A Kővágóörsi Közös Önkormányzati Hivatal 2018. évi költségvetése módosításának elfogadásáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal 2018. évi költségvetése módosítását - az előterjesztésnek megfelelően - elfogadja.

**Intézkedést nem igényel**

**80/2018. (XI. 22.) HATÁROZATA**

***A Kővágóörsi Közös Önkormányzati Hivatal 2019. évi költségvetésének elfogadásáról***

Salföd Község Önkormányzata a Kővágóörsi Közös Önkormányzati Hivatal 2019. évi költségvetését az előterjesztés szerinti tartalommal elfogadja.

I. A Képviselő-testület a 2019. évi költségvetés bevételi fő összegét 119.703.700 forintban, a kiadási fő összegét 119.703.700 forintban állapítja meg.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 86.983.769 Ft

b) munkaadókat terhelő járulékok 17.195.931 Ft

c) dologi kiadások 13.324.000 Ft

d) ellátottak pénzbeli juttatásai 0 Ft

e) egyéb működési célú kiadások 2.200.000 Ft

f) beruházások 0 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) önkormányzat működési támogatása 0 Ft

b) működési célú támogatások 2.420.000 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100.959 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 117.182.741 Ft

IV. A költségvetési létszámkeretet 23 főben állapítja meg.

V. A Képviselő-testület a 2019. évi kafetéria keretet bruttó 200.00 Ft/fő határozza meg.

VI. A Közös Hivatalban a 2019. évi illetménykiegészítés mértéke 20 %.

VII. A Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget.

VIII. A köztisztviselőknek adható illetmény előleg összege a felvétel időpontjában a költségvetési főösszeg 3 %-át nem haladhatja meg.

IX. A Közös Hivatal kizárólag kötelező feladatokat lát el.

**Intézkedést nem igényel**

**86/2018. (XI. 26.) HATÁROZATA**

Salföld Község Önkormányzata Képviselő-testülete a 2019. évre vonatkozó belső ellenőrzési tervét jóváhagyja.

Felelős: Fábián Gusztáv polgármester  
Határidő: a tervben meghatározottak szerint.

**Intézkedést nem igényel**

**87/2018. (XI. 26.) HATÁROZATA**

***A háziorvosi tevékenység helyettesítéssel történő   
ellátására kötött vállalkozói szerződés módosításáról***

Salföld Község Önkormányzata Képviselő-testülete tudomásul veszi és hozzájárulását adja, hogy a Kővágóörs – Kékkút -Salföld háziorvosi körzet helyettesítéssel történő ellátására a 2018. december 31-ig megbízott KIRÁLY Gyógyító Betéti Társaság szerződése meghosszabbításra kerüljön 2019. június 30-ig.

A Képviselő-testület felkéri a polgármestert, hogy a döntésről Kővágóörs Község Önkormányzatát, mint a feladat ellátásra megbízott gesztor önkormányzatot értesítse.

Felelős: Fábián Gusztáv, polgármester

Határidő: 2018. december 15.

**Kővágóörs Önkormányzata a döntésről értesítve**

**88/2018. (XI. 26.) HATÁROZATA**

***támogatási kérelem elbírálásáról***

Salföld Község Önkormányzata Képviselő-testülete a Rákóczi Szövetség (Székhely: 1027 Budapest, Szász Károly u. 1.) támogatási kérelmét elutasítja.

Felhívja a polgármestert, hogy az Egyesületet a döntésről értesítse.

Felelős: Fábián Gusztáv polgármester

Határidő: azonnal.

**Kérelmező döntésről értesítve**

**2/2019. (I. 15.) HATÁROZATA**

***Téli rezsicsökkentés keretében nyújtott egyszeri 12.000 Ft értékű   
természetbeni tüzelőanyag biztosításához vállalkozóval történő szerződéskötésről***

Salföld Község Önkormányzata Képviselő testülete a téli rezsicsökkentés keretében - a gáz- vagy távhő- szolgáltatási szerződéssel nem rendelkező az előzetes igénybejelentéssel érintett 9 háztartás részére - egyszeri természetbeni 12.000 Ft értékű tüzelőanyag biztosítására

* fa és szén tüzelőanyag esetében a Tördemic Tüzép Építőanyagkereskedelmi és Szolgáltató Kft (Badacsonytördemic, Szent István u. 77.) képviseli: Csonka László, ügyvezető
* pellet/brikett tüzelőanyag esetében VEMi-2003 Kft (Tapolca, Gyulakeszi u. 585/18. hrsz; képviseli: Mészáros Mihály ügyvezető

vállalkozókkal köt szerződést.

Felhatalmazza a polgármestert a szerződések aláírására.

Felelős: Fábián Gusztáv, polgármester

Határidő: 2019. január 31.

**Szerződések aláírása megtörtént**

**4/2019. (I. 18.) HATÁROZATA**

***A belügyminiszter által „Kiegyenlítő bérrendezési alap támogatására”   
kiírt pályázaton való részvételről***

Salföld Község Önkormányzatának Képviselő-testülete hozzájárul ahhoz, hogy a Kővágóörsi Közös Önkormányzati Hivatal székhely települése, Kővágóörs Község Önkormányzata benyújtsa pályázatát a Magyarország 2019. évi központi költségvetéséről szóló 2018.évi L. törvény (a továbbiakban: Kvtv.) 3. melléklet I.12.pontja alapján a belügyminiszter által „Kiegyenlítő bérrendezési alap támogatására” kiírt pályázatra.

Salföld Község Önkormányzata Képviselő-testülete vállalja azt a feltételt, hogy az illetményalapot a Kvtv-ben rögzítetthez képest (38.650,-Ft) legalább 20%-kal emelt összegben, azaz legalább 46.380,- forintban állapítja meg 2019. január 1-től a 2019. évre.

Salföld Község Önkormányzata Képviselő-testülete nyilatkozik arról, hogy a Kővágóörsi Közös Önkormányzati Hivatalban 2018. július 1-én a Kvtv-ben meghatározott illetményalap, 38.650,-Ft került alkalmazásra.

A Képviselő-testülete felkéri a Polgármestert a szükséges intézkedések megtételére.

Határidő: azonnal

Felelős: Fábián Gusztáv polgármester.

**Pályázat benyújtásra került**

**Polgármesteri hatáskörben hozott döntések:**

* 6 kérelmező részére szociális tűzifa támogatás megállapítása 2,16 m3/fő mennyiségben
* települési támogatás megállapítása időskorú személyek számára 19 kérelmező 5.000 Ft/fő összegben
* települési támogatás 18. évet be nem töltött gyermek szülője részére 4 kérelmező   
  5.000 Ft/gyermek összegben.

**Határozati javaslat:**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK  
/2019. (II. 11.) HATÁROZATA**

**Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2019. február 1.